
GROZĪJUMS JELGAVAS VALSTSPILSĒTAS PAŠVALDĪBAS DOMES 2026. GADA 29. JANVĀRA LĒMUMĀ NR.1/8 ”JELGAVAS VALSTSPILSĒTAS PAŠVALDĪBAS NEKUSTAMĀ ĪPAŠUMA DOBELES IELĀ 62A, JELGAVĀ, DAĻAS NODOŠANA  BEZATLĪDZĪBAS LIETOŠANĀ NODIBINĀJUMAM “JELGAVAS BĒRNU ATBALSTA FONDS””
	
Atklāti balsojot: PAR – 13 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, R.Vectirāne), PRET – nav, ATTURAS – nav,
		Saskaņā ar Jelgavas valstspilsētas pašvaldības domes 2026. gada 29. janvāra lēmumu Nr. 1/8 ”Jelgavas valstspilsētas pašvaldības nekustamā īpašuma Dobeles ielā 62A, Jelgavā, daļas nodošana bezatlīdzības lietošanā nodibinājumam “Jelgavas Bērnu atbalsta fonds”” starp Jelgavas valstspilsētas pašvaldību (turpmāk – Pašvaldība) un nodibinājumu “Jelgavas Bērnu atbalsta fonds” (turpmāk – JBAF) 2026. gada 30. janvārī noslēgts līgums Nr. ADM/2-1.4/26/24 “Par nekustamā īpašuma Dobeles ielā 62A, Jelgavā, daļas nodošanu bezatlīdzības lietošanā” (turpmāk – Līgums), ar kuru JBAF bezatlīdzības lietošanā tika nodota daļa no nekustamā īpašuma Dobeles ielā 62A, Jelgavā ar kopējo platību 333,30 m2  ar mērķi veicināt atbalstu bērniem ar īpašām vajadzībām un viņu ģimenēm, nodrošinot palīdzību ārstniecībā, rehabilitācijā, izglītībā un sociālās integrācijas jautājumos. 
Pašvaldībā 2026. gada 25. jūnijā saņemts JBAF iesniegums ar lūgumu nodot JBAF bezatlīdzības lietošanā papildu nedzīvojamās telpas 76,40 m2 platībā Dobeles ielā 62A, Jelgavā, lai ieviestu vēl divus jaunus pakalpojumus Eiropas Savienības projekta “4.3.5.1. Sabiedrībā balstītu sociālo pakalpojumu pieejamības palielināšana, 4. kārta” ietvaros.
Ievērojot sabiedrības intereses un lietderības apsvērumus, lai JBAF varētu sasniegt un īstenot tās dibināšanas mērķus, nodot JBAF bezatlīdzības lietošanā papildu telpas 76,40 m2 platībā Dobeles ielā 62A, Jelgavā, būtu lietderīgi.
Saskaņā ar Pašvaldību likuma 4. panta pirmās daļas 4. un 6. punktu, 10.  pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 41. punktu, trešo, 31. un piekto daļu un pamatojoties uz JBAF 2026. gada 25. jūnija iesniegumu,

JELGAVAS VALSTSPILSĒTAS PAŠVALDĪBAS DOME NOLEMJ:
1. [bookmark: _Hlk219278163]Izdarīt grozījumu Jelgavas valstspilsētas pašvaldības domes 2026. gada 29. janvāra lēmumā Nr.1/8 ”Jelgavas valstspilsētas pašvaldības nekustamā īpašuma Dobeles ielā 62A, Jelgavā, daļas nodošana  bezatlīdzības lietošanā nodibinājumam “Jelgavas bērnu atbalsta fonds”” un izteikt 1. punktu šādā redakcijā: “1. Nodot nodibinājumam “Jelgavas Bērnu atbalsta fonds”, reģistrācijas Nr. 40008094856, bezatlīdzības lietošanā Jelgavas valstspilsētas pašvaldības īpašumā esošā nekustamā īpašuma Dobeles ielā 62A, Jelgavā (kadastra apzīmējums 09000020307001), daļu ar kopējo platību 409,70 m2 (telpu plāns pielikumā) un uzskaites vērtību 8 664,00 euro (astoņi tūkstoši seši simti sešdesmit četri euro un 00 centi).
2. Pilnvarot Jelgavas valstspilsētas pašvaldības iestādes “Centrālā pārvalde” vadītāju viena mēneša laikā no lēmuma spēkā stāšanās dienas veikt atbilstošus grozījumus 2026. gada 30. janvāra līgumā Nr. ADM/2-1.4/26/24 “Par nekustamā īpašuma Dobeles ielā 62A, Jelgavā, daļas nodošanu bezatlīdzības lietošanā”.

